open-index/open-wikipedia-markdown huggingface dataset:
Veľké Straciny

**Veľké Straciny** sú obec na Slovensku v okrese Veľký Krtíš.

## Kultúra a zaujímavosti
### Pamiatky
* Evanjelický kostol, jednoloďová barokovo-klasicistická stavba s pravouhlým ukončením presbytéria a predstavanou vežou, z roku 1776. Postavená je pravdepodobne na základoch staršej kaplnky zo 17. storočia. Po požiari v roku 1871 bol kostol upravovaný. Zariadenie kostola je neoklasicistické. V kostole je uchovaný bohoslužobný kalich z roku 1658 a paténa z roku 1752. Fasády kostola sú hladké s oknami so segmentovým záklenkom. Veža s opornými piliermi je členená kordónovou rímsou a ukončená ihlancovou helmicou.

* V minulosti sa v obci nachádzal neskororenesančný kaštieľ, dvojpodlažná stavba na pôdoryse obdĺžnika s manzardovou strechou a opornými piliermi, z konca 17. storočia. Z kaštieľa sú dodnes badateľné len zvyšky múrov. Zanikol okolo polovice 20. storočia.

Veľké Straciny - Evanjelický kostol (1).jpg|Evanjelický kostol
Veľké Straciny - Evanjelický kostol.jpg
Veľké Straciny - Obecný úrad.jpg|Kostol a obecný úrad


## Referencie

## Iné projekty

## Externé odkazy
* 
* Najkrajší kraj– turistické atrakcie v obci
* Okres VK– história a pozoruhodnosti obce


Kategória:Obce okresu Veľký Krtíš
Stredné Plachtince

**Stredné Plachtince** sú obec na Slovensku v okrese Veľký Krtíš.

## Polohopis
Leží na severovýchodnom okraji Čebovskej pahorkatiny, geomorfologickej časti Ipeľskej kotliny, západným i východným smerom vystupujú Modrokamenské úboče, patriace do Krupinskej planiny. Obcou preteká Plachtinský potok. 

Prístup do obce zabezpečuje cesta III/2583, vedúca z Dolných (križovatka s cestou I/75 (Nové Zámky – Lučenec)) do Horných Plachtiniec. Veľký Krtíš je vzdialený  juhovýchodným smerom, Šahy  juhozápadným, Krupina  severozápadným a krajské mesto  severným smerom.

## Kultúra a zaujímavosti
### Pamiatky
* Pohanský vrch, výšinné hradisko, archeologická lokalita z obdobia praveku, z doby bronzovej.

* Evanjelický kostol, jednoloďová  pôvodne gotická stavba s pravouhlým ukončením presbytéria a predstavanou vežou, zo 14. storočia. Z gotickej etapy sa dochovalo presbytérium s krížovou klenbou, víťazný oblúk a dva portály, južný vstupný a sedlový portál do sakristie. Stredoveké je taktiež východné štrbinové okno presbytéria. Kostol bol upravovaný renesančne v roku 1621, keď vznikla klenba lode a okná. Ďalšie stavebné úpravy nasledovali v roku 1742. V rokoch 1832 – 1833 bola pristavaná veža. Posledná výraznejšia úprava kostola sa uskutočnila v roku 1925. V interiéri sa nachádza barokový oltár zo začiatku 18. storočia. Ďalej sa tu nachádza drevená krstiteľnica so sochou Jána Krstiteľa a empora s organom z roku 1949. Fasády kostola sú hladké s oknami s polkruhovým záklenkom. Veža je členená kordónovou rímsou, pilastrami a ukončená zvonovitou helmicou s laternou. Pri kostole sa nachádza objekt bývalej evanjelickej fary z roku 1854, v ktorom sa dnes nachádza Múzeum Samuela Godru.

Súbor:Stredné Plachtince - Evanjelický kostol -009.jpg|Evanjelický kostol
Súbor:Stredné Plachtince - Evanjelický kostol -008.jpg
Súbor:Stredné Plachtince - Evanjelický kostol -007.jpg
Súbor:Stredné Plachtince - Evanjelický kostol -002.jpg
Súbor:Stredné Plachtince - Evanjelický kostol -005.jpg


## Osobnosti obce
### Rodáci
* Július Pántik (* 1922 – † 2002), herec

### Pôsobili tu
* Samuel Godra (* 1807 – † 1873), učiteľ, spisovateľ, vydavateľ, publicista, zakladajúci člen Matice slovenskej, miestny evanjelický kňaz.

## Referencie

## Iné projekty

## Externé odkazy
* 
* Okres VK– história a pozoruhodnosti obce
* Apsida.sk– profil gotického kostola


Kategória:Obce okresu Veľký Krtíš
Veľké Zlievce

**Veľké Zlievce** sú obec na Slovensku v okrese Veľký Krtíš.

## Kultúra a zaujímavosti
### Pamiatky
* Rímskokatolícky Kostol sv. Mikuláša biskupa, jednoloďová baroková stavba s polkruhovým ukončením presbytéria, bez veže, z roku 1750. Nachádza sa v pôvodne opevnenom areáli so zvonicou, na vyvýšenej polohe na severnom okraji obce. Predchodca súčasnej stavby je doložený už v roku 1262. V roku 1750 bol prestavaný do dnešnej neskorobarokovej podoby. Veža kostola bola zbúraná v období po druhej svetovej vojne. Loď kostola je zaklenutá pruskou klenbou. Na oltári sa nachádza obraz sv. Mikuláša z druhej tretiny 18. storočia. K zariadeniu patrí aj klasicistická kamenná krstiteľnica, socha svätice a rokokový svietnik, predmety z druhej polovice 18. storočia. V krypte pod kostolom je od roku 1807 pochovaný chorvátsky bán, uhorský šľachtic František Balaša. Fasáda kostola je členená lizénovými rámami, na priečelí sa nachádzajú dve niky. Okná majú polkruhové záklenky.
 
* Prícestná kaplnka, klasicistická stavba z konca 18. storočia s ľudovou barokovou sochou sv. Alžbety. 

## Referencie

## Iné projekty

## Externé odkazy
* 
* Najkrajší kraj– turistické atrakcie v obci
* Okres VK– história a pozoruhodnosti obce


Kategória:Obce okresu Veľký Krtíš
Slovenské Ďarmoty

**Slovenské Ďarmoty** (,  – do roku 1920 a v rokoch 1938 až 1945 súčasťou mesta *Balážske Ďarmoty*) sú obec na Slovensku v okrese Veľký Krtíš.

Pri sčítaní v roku 2021 sa k slovenskej národnosti prihlásilo 67,7% obyvateľov, k maďarskej 16,5% a k rómskej 6,9%

## Dejiny
Obec Slovenské Ďarmoty vznikla v roku 1919 odčlenením časti Ujtelep od Balašských Ďarmôt, po vzniku I. ČSR, ktorej južnú hranicu tvorí rieka Ipeľ. 
Prví obyvatelia obce, známej prevažne vinohradníckou činnosťou, odkupovali vinice, v ktorých bývali, od Maďarov. Z tohto dôvodu boli obyvatelia prezývaní po maďarsky "pincések". Po osamostatnení sa, si obec ponechala názov "Ďarmoty" a doplnila ju o pomenovanie "Slovenské". 

Dejiny obce sú úzko späté s dejinami susedného mesta Balážske Ďarmoty, ktoré bolo bývalým župným sídlom Novohradskej župy. Samotná obec Slovenské Ďarmoty vznikla v rokoch 1919 – 1920, spolu so vznikom I. ČSR. 

Praveké dejiny zanechali na tomto okolí bohaté náleziská. Okolie obce bolo obývané už v dobe neolitu. Počas archeologických výskumov tu identifikovali odborníci nálezy volútovej kultúry. Strategická poloha, ktorá umožňuje stretnutie hory s nížinou, predestinovala vývoj aj v ďalších etapách histórie obce. 

V dobe neolitikum údolie Ipľa obývali ľudia, ktorí sú zaraďovaní do lengyelskej kultúry. Po tejto dobe nasleduje doba bronzová, počas ktorej v Novohrade rozkvitla kultúra pilinyská a na to nadväzujúca kyjatická kultúra. 

Brod cez rieku Ipeľ a cez neho vedúce obchodné cesty, predurčili významnú úlohu obce i v dobe hallštattskej, laténskej a rímskej. Počas sťahovania národov, koncom 9. a začiatkom 10. storočia nášho letopočtu sa tu usadili maďarské kmene s názvom Gyarmat, Kürt, Keszi a Kér. Tieto mená sa dodnes zachovali v názvoch niektorých obcí. Vývoj mestskej časti terajších Slovenských Ďarmôt počas stredoveku až po novodobé dejiny charakterizovalo poľnohospodárstvo, najmä vinohradníctvo. V mestskej časti sa nachádzali vinné pivnice občanov z Balážských Ďarmôt (Balassagyarmatu). 

Slovenské Ďarmoty boli do roku 1919 – 1920 súčasťou mesta Balážske Ďarmoty a až po uzavretí Trianonskej mierovej zmluvy vznikla z časti Balašských Ďarmôt samostatná pohraničná obec Slovenské Ďarmoty. Nadmorská výška obce, ležiacej na pravom brehu Ipľa, (142 m nad morom v strede obce a 138 – 265 m nad morom v chotári) predestinuje poľnohospodársky a vinohradnícky charakter tejto lokality. 
Ráz obce, nadobudnutý počas samostatných dejín, sa zachoval do dnešných dní. Z novodobej histórie je možné pripomenúť štrajky poľnohospodárskych pracovníkov z roku 1923 a 1929. 

Počas rokov 1938 – 1944 bola obec pripojená k Maďarsku. Po oslobodení tu znovu zriadili hraničný priechod do Maďarska. V roku 1949 bolo založené JRD, ktoré bolo v roku 1964 začlenené do Štátneho majetku.

## Referencie

## Iné projekty

## Externé odkazy
* 
* Okres VK– história a pozoruhodnosti obce


Kategória:Obce okresu Veľký Krtíš
Príbelce

**Príbelce** je obec na Slovensku v okrese Veľký Krtíš. Vznikla spojením Horných a Dolných Príbeliec v roku 1966.

## Kultúra a zaujímavosti
### Pamiatky
* Evanjelický kostol, jednoloďová pôvodne ranogotická stavba s polkruhovým ukončením presbytéria a predstavanou vežou, asi z konca 13. storočia. Nachádza sa na vyvýšenej polohe nad časťou Horné Príbelce, kedysi nazývanej Pustovníkov háj. Kostol bol ohradený obranným múrom v 17. storočí. Podľa miestnej tradície kostol postavili v roku 1440 Bratríci. V druhej tretine 18. storočia prešiel barokovými úpravami. Interiér je plochostropý, presbytérium je zaklenuté konchou. Oltár je neskorobaroková stĺpová architektúra z roku 1769. Kazateľnica pochádza z roku 1770. Na empore je umiestnený jednomanuálový organ od značky Rieger z roku 1898. Z gotických detailov sa dochoval portál z podvežia do lode. Fasády kostola sú členené oknami s polkruhovým záklenkom. Veži je členená kordónovou rímsou a lizénovými rámami, ukončená je korunnou rímsou s terčíkmi a ihlancovou helmicou. Pri kostole sa nachádzajú hroby niektorých miestnych farárov. Sú tu aj hroby manželiek po kňazoch odvlečených v časoch protireformácie na galeje. Podľa záznamov kroniky tu pôsobilo od roku 1613 spolu 33 kňazov, napr. Daniel Petian či Karol Štúr.

* Kúria Laskáriovcov v časti Horné Príbelce, prízemná stavba s manzardovou strechou a opornými piliermi z prvej polovice 18. storočia. Úpravami prešla v 20. storočí.

* Dedinská zvonica v časti Dolné Príbelce, drevená stavba na pôdoryse štvorca z druhej polovice 19. storočia.

* Zvonica v časti Horné Príbelce, murovaná stavba na pôdoryse štvorca z 18. storočia.

* Murované ľudové domy, obdĺžnikové trojpriestorové a štvorpriestorové stavby z 19. storočia. Dom č. 15 do Paľusov z roku 1808 a dom č. 261 z roku 1885 sú pamiatkovo chránené.

Súbor:Fehérkút harangtorony 1.JPG|Drevená zvonica v Dolných Príbelciach


### Zaujímavosti
Nachádza sa tu bývalá piesková baňa, v ktorej sa dajú nájsť žraločie zuby v usadeninách z čias, keď tu bolo more. V športovo-streleckom areáli sa konajú strelecké súťaže, náučný chodník Holica priťahuje turistov a v obci sa nachádza množstvo pôvodnej - ľudovej architektúry, o ktorej záchranu sa dnes usiluje. Ide o čisto slovenskú obec prevažne evanjelického vierovyznania.

## Osobnosti obce
### Rodáci
* Ján Čaplovič (* 1822 – † 1900), advokát, publicista, etnograf
* Anna Kollárová (* 1949 – † 2022 ), spisovateľka, učiteľka

### Pôsobili tu
* Ján Rotarides (* 1822 – † 1900), národný buditeľ, kultúrny pracovník a učiteľ.
* Janko Kráľ (* 1822 – † 1876), jeden z najvýznamnejších a najradikálnejších básnikov štúrovskej generácie.

## Referencie

## Iné projekty

## Externé odkazy
* 
* Najkrajší kraj– turistické atrakcie v obci
* Okres VK– história a pozoruhodnosti obce
* Apsida.sk– profil gotického kostola


Kategória:Obce okresu Veľký Krtíš
Olováry

**Olováry** sú obec na Slovensku v okrese Veľký Krtíš.
 
## Polohopis
Obec leží v plytkej doline Ipeľskej kotliny, približne 15 km juhovýchodne od Veľkého Krtíša. 
 
## Dejiny
Prvá písomná zmienka o obci (pod názvom *Olwar*) je z roku 1245, bola majetkom rodu Balašovcov. Podľa cirkevných písomných prameňov bol na tomto mieste kostol už v roku 1076 a na Kamennom vrchu stredoveký hrad *Óvár*. Obyvateľstvo sa zaoberalo hlavne vinohradníctvom.
 
## Kultúra a zaujímavosti
### Pamiatky
* Rímskokatolícky Kostol sv. Alžbety Uhorskej, jednoloďová neorománska stavba s polygonálnym ukončením presbytéria a predstavanou vežou, z roku 1883. Interiér je plochostropý s dreveným trámovým stropom. Zariadenie kostola pochádza z doby jeho vzniku. Fasády sú členené lizénovými rámami a oknami s polkruhovým záklenkom. Veža má v hornej časti skosené nárožia a ukončená je trojuholníkovými štítmi s terčíkmi a ihlancovou helmicou.

Óvár, római katolikus templom 2022 02.jpg|Kostol sv. Alžbety Uhorskej
Óvár, római katolikus templom 2022 03.jpg|Sochy v okenných otvoroch priečelia
Óvár, római katolikus templom 2022 04.jpg


## Referencie

## Iné projekty

## Externé odkazy
* 
* Okres VK– história a pozoruhodnosti obce


Kategória:Obce okresu Veľký Krtíš
Nenince

**Nenince** () je obec na Slovensku v okrese Veľký Krtíš.

## Názov
Názov bol utvorený podľa latinsko-rímskeho podstaného mena *nenia* s významom pohrebná, smútočná pieseň.

## Kultúra a zaujímavosti
### Pamiatky
* Rímskokatolícky Kostol Všetkých svätých, jednoloďová barokovo-klasicistická stavba s pravouhlým ukončením presbytéria a predstavanou vežou, z roku 1764. Kostol bol prefasádovaný v roku 1910. V interiéri sa nachádza z pôvodného zariadenia kazateľnica v štýle luiséz z roku 1787, ostatné zariadenie pochádza z obdobia prestavby kostola. Fasády kostola sú členené združenými lizénovými rámami a oknami so segmentovým záklenkom. Veža je ukončená ihlancovou helmicou. 

* Kaštieľ rodiny Luka, dvojpodlažná klasicistická stavba na pôdoryse písmena L, z polovice 18. storočia. Prestavaná bola v 19. a 20. storočí. V súčasnosti tu sídli základná škola. Fasády sú členené pialstrami a oknami so šambránami a rímsovými frontónmi.

* Kúria rodiny Blaskovits, dvojpodlažná stavba na pôdoryse obdĺžnika s manzardovou strechou, z 18. storočia. Kúria bola upravovaná v 20. storočí, keď vznikla súčasná manzardová strecha. V súčasnosti stavba nie je využívaná. V interiéri sa nachádzajú miestnosti zaklenuté štukovou korýtkovou klenbou. Fasáde kúrie dominuje stredný trojosový rizalit ukončený trojuholníkovým štítom s tympanónom.  

Nenince - Základná škola.jpg|Kaštieľ rodiny Luka, základná škola


## Referencie

## Iné projekty

## Externé odkazy
* 
* Najkrajší kraj– turistické atrakcie v obci
* Okres VK– história a pozoruhodnosti obce


Kategória:Obce okresu Veľký Krtíš
Malé Zlievce

**Malé Zlievce** sú obec na Slovensku v okrese Veľký Krtíš.

## Kultúra a zaujímavosti
### Pamiatky
* Evanjelický kostol, jednoloďová gotická stavba s pravouhlým ukončením presbytéria a vežou tvoriacou súčasť jej hmoty, z polovice 14. storočia. Na začiatku 17. storočia bol kostol vypálený. Od prvej tretiny 17. storočia je miestny cirkevný zbor evanjelický. V roku 1633 sa uskutočnila rozsiahla renesančná prestavba kostola. Ďalšia prestavba sa uskutočnila v roku 1770 a 1798, keď bola rozšírená loď kostola západným smerom, donátormi prestavby boli miestni zemania. V tomto období vznikla aj súčasná murovaná veža, keďže pôvodne pri kostole stála iba drevená zvonica. Kostol tak dostal súčasnú barokovo-klasicistickú podobu. Počas druhej svetovej vojny bola ostreľovaním poškodená veža. Presbytérium je zaklenuté valenou klenbou, loď je plochostropá. Víťazný oblúk má lomený záklenok. Nachádza sa tu neskororenesančný oltár s obrazom Ukrižovaného a Poslednou večerou v predele, datovaný do roku 1633, podľa iných zdrojov 1663. Obnovou prešiel v roku 1770. Fasády kostola sú členené lizénovými rámami a oknami s polkruhovým záklenkom a šambránami. Veži je členená kordónovou rímsou a pilastrami a ukončená zvonovitou helmicou.

* Ruiny kaštieľa Prónaiovcov, dvojpodlažná baroková stavba na pôdoryse obdĺžnika, z roku 1709. Kaštieľ dlhé roky chátral a stala sa z neho ruina, ktoré bola v posledných rokoch čiastočne zabezpečená prekrytím provizórnou strechou. Fasáda s nárožným zaoblením dominuje stredný jednoosový rizalit, členená je lizénovými rámami a oknami so šambránami.

* Kúria (číslo domu 10.), klasicistická stavba na pôdoryse obdĺžnika s valbovou strechou, asi z roku1748. Dnes je výrazne prestavaná. Fasádam dominujú dva rizality ukončené trojuholníkovým štítom s tympanónom, jednoosový západný a dvojosový východný.

Malé Zlievce - Evanjelický kostol (1).jpg|Evanjelický kostol
Alsózellő templom 1.JPG
Malé Zlievce - Evanjelický kostol.jpg
Malé Zlievce - Kaštieľ.jpg|Ruiny kaštieľa Prónayovcov


## Osobnosti obce
### Pôsobili tu
* Ondrej Plachý (* 1755 – † 1810), evanjelický farár, pedagóg, publicista a vydavateľ

## Referencie

## Iné projekty

## Externé odkazy
* 
* Apsida.sk– profil evanjelického kostola
* Neoficiálna stránka obce
* Okres VK– história a pozoruhodnosti obce


Kategória:Obce okresu Veľký Krtíš
Malé Straciny

**Malé Straciny** sú obec na Slovensku v okrese Veľký Krtíš.

## Kultúra a zaujímavosti
### Pamiatky
* Dedinská zvonica, dnes ekumenický svätostánok slúžiaci evanjelickým aj katolíckym veriacim, jednoduchá halová stavba s mierne predstavanou vežou. Na veži je osadená hviezda s polmesiacom, údajne pochádzajúca z obdobia tureckých vojen. 

## Referencie

## Iné projekty

## Externé odkazy
* 
* Okres VK- história a pozoruhodnosti obce


Kategória:Obce okresu Veľký Krtíš
Sečianky

**Sečianky** sú obec na Slovensku v okrese Veľký Krtíš.

## Dejiny
Sečianky (Zelchan 1260) ležia v Ipeľskej kotline. Objavili tu sídlisko z doby veľkomoravskej. Terra Zelchan (Selčany) sa spomína v roku 1243 pri popise chotára obce Klenian. Stredoveké Sečianky vznikli na mieste niekdajšieho veľkomoravského hradiska a v archívnych dokumentoch vystupujú od roku 1260, najskôr pod názvom Zelchan alebo Zelchen. Počas súpisu pápežských desiatkov (1332 – 1337) tam figuruje kňaz Štefan z farnosti sv. Kozmu a Damiána. Obec patrila viacerým zemepanským rodinám: Sombateliovcom (Szombathelyi), Liptajovcom (Lipthay), Somsichovi a Krečmárovi (Krecsmár). Obec násilne pripojili k Maďarsku (1938 – 1945). 

## Kultúra a zaujímavosti
### Pamiatky
* Rímskokatolícky Kostol sv. Kozmu a Damiána, jednoloďová románsko-gotická stavba s polygonálnym ukončením presbytéria a malou strešnou vežou, z poslednej tretiny 13. storočia. Kostol sa nachádza na vyvýšenine na okraji dediny. Stavba prešla renesančnou úpravou, kedy vzniklo pastofórium a vstup do sakristie. V roku 1754 došlo k barokizácii interiéru. Z tohto obdobia pochádza rovný stop lode a svätyne a taktiež veľká časť jeho zariadenia. Zo stredovekých detailov je zachovaný ústupkový južný portál s polkruhovým záklenkom. Fasády kostola sú členené opornými piliermi a oknami s polkruhovým záklenkom. Na východnom okraji strechy lode je umiestnený barokový sanktusník.

* Klasicistický kaštieľ rodiny Lipthay, dvojpodlažná trojtraktová bloková stavba z 19. storočia. Postavená je na staršom základe. Kaštieľ slúži od znárodnenia v roku 1945 ako škola. Miestnosti kaštieľa sú zaklenuté valenou klenbou s podkasanými lunetami. Fasáde dominuje centrálny trojosový rizalit so stĺpovým portikom, ukončený je trojuholníkovým štítom s tympanónom. Strecha je manzardová. Pri kaštieli sa nachádzajú zvyšky historického anglického parku.

* Klasicistická kúria, jednopodlažná trojtraktová stavba s portikom zo začiatku 19. storočia. 

Súbor:Lipthay-kastély.jpg|Kaštieľ rodiny Lipthay
Súbor:Ipolyszécsényke kastély 2024b.jpg


## Referencie

## Iné projekty

## Externé odkazy
* 
* Okres VK– história a pozoruhodnosti obce
* Apsida.sk– profil románskeho kostola


Kategória:Obce okresu Veľký Krtíš
Lesenice

**Lesenice** je obec na Slovensku v okrese Veľký Krtíš.

## Kultúra a zaujímavosti
### Pamiatky
* Rímskokatolícky Kostol Narodenia Panny Márie, jednoloďová pôvodne neskorobaroková stavba s pravouhlým ukončením presbytériom a vežou tvoriacou súčasť jej hmoty, z roku 1818. Kostol bol na začiatku 20. storočia prestavaný v neorománskom štýle. V interiéri sa nachádza neoklasicistický oltár z obdobia prestavby kostola s obrazom Zvestovanie Panne Márii a Prijímanie sviatosti oltárnej. Fasády sú členené lizénami a korunnou rímsou s oblúčkovým vlysom. Okná majú polkruhové záklenky. Veža jemne vystupuje z pôdorysu, tvorí tak rizalit. Členená je lizénami a ukončená korunnou rímsou s oblúčkovým vlysom a ihlancovou helmicou. 

* V obci sa v minulosti nachádzala dnes už neexistujúca neskororenesančná kúria rodiny Majthény, stavba pochádzala z prvej polovice 17. storočia. Kúria bola prestavaná klasicisticky v roku 1796. Táto pamiatka bola zbúraná v roku 1990.

Súbor:Lesenice - Kostol narodenia Panny Márie -002.jpg|Kostol narodenia Panny Márie
Súbor:Lesenice - Kostol narodenia Panny Márie -003.jpg
Súbor:Lesenice - Kríž s Ukrižovaným.jpg


## Občianska vybavenosť
V obci sa okrem rímskokatolíckeho nachádza aj evanjelický kostol, jednoduchá jednoloďová stavba s polygonálnym ukončením presbytériom a predstavanou vežou, z roku 1984. Kostol stojí na mieste starej tolerančnej stavby z roku 1787. Veža kostola je ukončená ihlancovou helmicou.

Súbor:Lesenice - Evanjelický kostol -01.jpg|Evanjelický kostol
Súbor:Lesenice - Evanjelický kostol - interiér -01.jpg|Interiér kostola
Súbor:Lesenice - Evanjelický kostol - interiér -02.jpg
Súbor:Lesenice - Evanjelický kostol - interiér -03.jpg
Súbor:Lesenice - Evanjelický kostol - interiér -04.jpg|Pamätná tabuľa postavenia kostola


## Referencie

## Iné projekty

## Externé odkazy
* 
* Najkrajší kraj– turistické atrakcie v obci
* Okres VK– história a pozoruhodnosti obce


Kategória:Obce okresu Veľký Krtíš
Kováčovce

**Kováčovce** sú obec na Slovensku v okrese Veľký Krtíš.

## Dejiny
Prvá zmienka o obci je z roku 1295. Staré a cudzojazyčné pomenovania obce boli: Koachy (1295), Kovachy (1435), Kowacžowa (1773); maďarsky Szécsénykovácsi. Dnešný názov Kováčovce je od roku 1920. Obec patrila Sečianskemu panstvu, potom rozličným zemianskym rodinám. V roku 1828 mala obec 29 domov a 351 obyvateľov. Zaoberali sa poľnohospodárstvom. V roku 1925 došlo k vzbure pre nespravodlivé uskutočnenie pozemkovej reformy. V roku 1935 trestne stíhali komunistov za predvolebnú kampaň. V rokoch 1938 – 1944 bola obec pripojená k Maďarsku. Súčasťou obce je aj dedinka Peťov. 

## Kultúra a zaujímavosti
### Pamiatky
* Výšinné hradisko, archeologická lokalita z obdobia praveku, z doby bronzovej. 

* Kúria rodiny Szentiványi, jednopodlažná barokovo-klasicistická stavba na pôdoryse obdĺžnika s manzardovou strechou, z 18. storočia. Objekt bol prestavaný v 19. storočí. V súčasnosti je kúria v dezolátnom stave a chátra. Priečeliu dominuje jednoosový portikus.

* Kúria rodiny Herrmann, dnes obecný úrad, jednopodlažná pôvodne rokokovo-klasicistická stavba z polovice 18. storočia. Úpravou prešla na začiatku 19. storočia a pomerne nevhodnými utilitárnymi úpravami, kvôli ktorým stratila pôvodný charakter, v druhej polovici 20. storočia. V súčasnosti má hladké fasády a valbovú strechu, ktorá nahradila manzardovú.

* Kúria rodiny Himmler, jednopodlažná stavba na pôdoryse písmena L, stojí v časti Peťov. 

* Kúria Percsinovcov v Peťove, dnes v havarijnom stave, z jednopodlažnej stavby stoja len obvodové múry.

## Referencie

## Pozri aj
* Hradište (prírodná rezervácia)
* Zoznam hraničných priechodov na Slovensku

## Iné projekty

## Externé odkazy
* 
* Okres VK– história a pozoruhodnosti obce


Kategória:Obce okresu Veľký Krtíš
Kosihy nad Ipľom

**Kosihy nad Ipľom** () sú obec na Slovensku v okrese Veľký Krtíš.

## Polohopis
Kosihy nad Ipľom ležia v Ipeľskej kotline, pri ústí Veľkého potoka do Ipľa. 

## Dejiny
Názov obce pochádza od staromaďarského kmeňa *Keszi*. Prvá písomná zmienka obce je z roku 1326 vo forme *Kezeu*. Obec dôsledkom Prvej viedenskej arbitráže bola v období 1938 – 1944 znovu súčasťou Maďarska.

## Kultúra a zaujímavosti
### Pamiatky
* Rímskokatolícky Kostol sv. Jána Nepomuckého, jednoloďová neoklasicistická stavba s polygonálnym ukončením presbytéria a vežou tvoriacou súčasť jej hmoty, z roku 1899. Je postavený na staršom základe. V interiéri sa nachádza oltár so sochou Krista od R. Bartu z roku 1946. Na empore je umiestnený jednomanuálový organ od Józsefa Angstera z roku 1911. Na kostole je osadená pamätná tabuľa Arnolda Ipolyi-Stummera, banskobystrického biskupa a významného uhorského pamiatkara, z roku 1887. Fasády kostola sú členené lizénami a oknami s lomeným záklenkom a profilovanými šambránami s klenákmi. Veža je členená lizénami a ukončená ihlancovou helmicou.

Ipolykeszi, római katolikus templom 2022 01.jpg|Kostol sv. Jána Nepomuckého
Ipolykeszi09.JPG
Ipolykeszi11.JPG
Ipolykeszi, római katolikus templom belső tere 2022 01.jpg|Interiér kostola


## Referencie

## Iné projekty

## Externé odkazy
* 


Kategória:Obce okresu Veľký Krtíš
Kosihovce

**Kosihovce** je obec na Slovensku v okrese Veľký Krtíš.

## Polohopis
12 km na juhozápad od Veľkého Krtíša.

## Dejiny
Prvá písomná zmienka o obci Kosihovce pochádza z roku r. 1135, kde je uvedená v podobe Kukezu. V r. 1448 je v dokumente uvedený ako Keszihocz. Súčasný názov pochádza z roku 1920.

## Kultúra a zaujímavosti
### Pamiatky
* Rímskokatolícky Kostol Narodenia Panny Márie, jednoloďová pôvodne renesančná stavba s polygonálnym ukončením presbytéria a vežou tvoriacou súčasť jej hmoty, asi z roku 1535. Kostol bol viackrát prestavovaný a rozširovaný, v roku 1758 a 1827. V interiéri kostola sa nachádza oltár s obrazom Nepoškvrnenej Panny Márie a Najsvätejšej Trojice z roku 1888 od F. Mullera. Fasády sú členené opornými piliermi a oknami s polkruhovým záklenkom. Veža je ukončená korunnou rímsou s terčíkom a ihlancovou helmicou. 

* Evanjelický kostol, jednoloďová neoklasicistická stavba s polygonálnym ukončením presbytéria a predstavanou vežou, z roku 1874. Veža bola ku kostolu pristavaná v roku 1930. Sieňový priestor kostola je plochostropý. Nachádza sa tu drevená empora a zariadenie z doby vzniku stavby. Fasády kostola sú členené lizénovým rámom a oknami s polkruhovým záklenkom. Veža je ukončená ihlancovou helmicou. 

* V minulosti sa v obci nachádzal neskorobarokový kaštieľ rodiny Dacsó, dnes už zbúraný. Bloková stavba s portikom vznikla koncom 18. storočia. V 19. storočí bol klasicisticky upravený.

Kosihovce Dacsókeszi-church.jpg|Kostol Narodenia Panny Márie
Dacsókeszi.JPG|Evanjelický kostol


## Referencie

## Iné projekty

## Externé odkazy
* 
* Najkrajší kraj– turistické atrakcie v obci


Kategória:Obce okresu Veľký Krtíš
Koláre

**Koláre** sú obec na Slovensku v okrese Veľký Krtíš.

## Kultúra a zaujímavosti
### Pamiatky
* Rímskokatolícky Kostol sv. Mikuláša a Štefana, jednoloďová neobaroková stavba so segmentovým ukončením presbytéria a malou strešnou vežou, z roku 1899. Vznikol použitím obvodových múrov staršej barokovej stavby. Kostol prešiel obnovou v roku 1950. Interiér je plochostropý s výmaľbou z doby vzniku kostola. Na empore je umiestnený dvojmanuálový organ od Júliusa Gunu z roku 1927. Fasády sú hladké s oknami s polkruhovým záklenkom. Strešná veža je ukončená ihlancovou helmicou.  

Kóvár templom 2.JPG|Kostol sv. Mikuláša a Štefana
Kóvár06.JPG
Kóvár05.JPG
Kóvár10.JPG


## Referencie

## Iné projekty

## Externé odkazy
* 


Kategória:Obce okresu Veľký Krtíš
Kleňany

**Kleňany** sú obec na Slovensku v okrese Veľký Krtíš.

## Kultúra a zaujímavosti
### Pamiatky
* Rímskokatolícky Kostol Všetkých svätých, jednoloďová pôvodne baroková stavba so segmentovým ukončením presbytéria a predstavanou vežou, zo 17. storočia. Kostol bol stavebne upravovaný v roku 1789 a obnovovaný koncom 19. storočia. V interiéri sa nachádza oltárny obraz Všetkých svätých z 19. storočia, rokoková socha Madony z 18. storočia a barokové sochy štyroch evanjelistov. Stavba má hladké fasády, okná majú segmentové záklenky. Veža je ukončená ihlancovou helmicou.

Kelenye templom 2024 b.jpg|Kostol Všetkých svätých


## Referencie

## Iné projekty

## Externé odkazy
* 


Kategória:Obce okresu Veľký Krtíš
Kamenné Kosihy

**Kamenné Kosihy** sú obec na Slovensku v okrese Veľký Krtíš.

## Kultúra a zaujímavosti
### Pamiatky
* Rímskokatolícky Kostol sv. Martina, jednoloďová pôvodne gotická stavba s polygonálnym ukončením presbytéria a predstavanou vežou, z prvej polovice 14. storočia. Z tohto obdobia sa dochovala veža, loď s presbytériom vznikla pravdepodobne na prelome 15. a 16. storočia. Počas tureckých vojen bol poškodený, v roku 1697 vyhorel. Po roku 1713 už bol obnovený. Výraznejšími úpravami, ktoré mu dali súčasnú podobu prešiel v rokoch 1905 – 1906. V roku 2017 boli otvorené zaslepené gotické okná svätyne s lomeným oblúkom. Zo stredovekých detailov sa zachoval neskorogotický južný portál. Interiér je plochostropý. Nachádza sa tu výmaľba od rožňavského maliara Júliusa Ádáma z roku 1905. Stavba má hladké fasády s oknami s polkruhovým záklenkom. Veža je členená lizénami a ukončená trojuholníkovými štítmi s terčíkmi a ihlancovou helmicou.

Súbor:Kőkeszi templom 3.JPG|Kostol sv. Martina
Súbor:Kőkeszi templom 1.JPG


## Referencie

## Iné projekty

## Externé odkazy
* 


Kategória:Obce okresu Veľký Krtíš
Chrastince

**Chrastince** sú obec na Slovensku v okrese Veľký Krtíš.

## Polohopis
Obec leží v Ipeľskej kotline v doline Studienskeho potoka. 
 
## Dejiny
Prvá písomná zmienka o obci (pod názvom *Harazti Gyormoth*) je z roku 1290, bola však staršou služobníckou osadou. Pravdepodobne sa tu v minulosti ťažilo zlato, čomu nasvedčuje meno lokality *Aranybánya* (Zlatá baňa). Počas rokov 1938 – 1944 bola obec pripojená k Maďarsku. Obyvateľstvo sa zaoberalo poľnohospodárstvom a vinohradníctvom. V roku 1952 tu založili JRD. Poľnohospodársky ráz obce sa ani neskôr nezmenil.

## Referencie

## Iné projekty

## Externé odkazy
* 


Kategória:Obce okresu Veľký Krtíš
Glabušovce

**Glabušovce** sú obec na Slovensku v okrese Veľký Krtíš.

## Kultúra a zaujímavosti

### Pamiatky
* Dedinská zvonica, ľudová murovaná stavba na pôdoryse štvorca s plechovou stanovou strechou z polovice 19. storočia. Nachádzajú sa tu dva zvony z prvej polovice 19. storočia. 
* Ruiny klasicistického kaštieľa Vincenta Jankovicsa z roku 1830. Išlo o dvojpodlažnú stavbu s centrálnym rizalitom. Dnes už z objektu stoja len obvodové múry.

image:Glabušovce - Zvonica.jpg|Zvonica
image:Glabušovce - Kaštieľ.jpg|Ruiny miestneho kaštieľa


## Referencie

## Iné projekty

## Externé odkazy
* 


Kategória:Obce okresu Veľký Krtíš
Horné Plachtince

**Horné Plachtince** sú obec na Slovensku v okrese Veľký Krtíš.
 
## Polohopis
Leží na severovýchodnom okraji Čebovskej pahorkatiny, geomorfologickej časti Ipeľskej kotliny, v okolí vystupujú Modrokamenské úboče, patriace do Krupinskej planiny. Obcou preteká Plachtinský potok. 

Prístup do obce zabezpečuje cesta III/2583, vedúca z Dolných (križovatka s cestou I/75 (Nové Zámky – Lučenec)) cez Stredných Plachtiniec. Veľký Krtíš je vzdialený  juhovýchodným smerom, Šahy  juhozápadným, Krupina  severozápadným a krajské mesto  severným smerom.

## Kultúra a zaujímavosti
### Pamiatky
* Pohanský vrch, výšinné hradisko, archeologická lokalita z obdobia praveku, z doby bronzovej.

* Evanjelický kostol, jednoloďová neskoroklasicistická stavba s polkruhovým ukončením presbytéria, bez veže, z roku 1859. Vnútorné zariadenie kostola pochádza z obdobia vzniku stavby. Fasády kostola sú hladké s oknami s polkruhovým záklenkom. 

Súbor:Horné Plachtince - Evanjelický kostol -01.jpg|Evanjelický kostol
Súbor:Horné Plachtince - Evanjelický kostol -02.jpg
Súbor:Horné Plachtince - Evanjelický kostol -03.jpg|Vročenie na fasáde kostola


* Dedinská zvonica, drevená ľudová stavba z roku 1737.

* Súbor ľudovej architektúry, kamenné trojpriestorové stavby na obdĺžnikovom pôdoryse z 19. storočia. Domy majú vysoké podlomenice. Pamiatkovo chránené sú objekty číslo 57 a 74. Dom č. 57 má z dvoch strán pôdorysu obiehajúci gánok nesený kruhovými murovanými stĺpmi, typický pre architektúru Hontu a Novohradu.

Súbor:Horné Plachtince 74 -01.jpg|Ľudový dom č. 74
Súbor:Horné Plachtince 74 -07.jpg
Súbor:Horné Plachtince 74 -04.jpg
Súbor:Horné Plachtince 57 -03.jpg|Ľudový dom č. 57
Súbor:Horné Plachtince 57 -04.jpg


### Turizmus
Obcou vedie  modro značený turistický chodník, spájajúci Modrý Kameň a Španí laz. Sivou farbou značený chodník vedie z centra obce na rázcestie Krížne cesty. 

Západne od obce je na vrchu Španí laz televízny a rozhlasový vysielač, no tiež meteorologický radar SHMÚ.

## Osobnosti obce
### Rodáci
* Milan Kňažko (* 1945), herec a politik

## Referencie

## Iné projekty

## Externé odkazy
* 


Kategória:Obce okresu Veľký Krtíš
Horné Strháre

**Horné Strháre** sú obec na Slovensku v okrese Veľký Krtíš.

## Kultúra a zaujímavosti
### Pamiatky
* Evanjelický kostol, jednoduchá jednoloďová stavba s polygonálnym ukončením presbytéria a mierne predstavanou vežou, z roku 1791. Stavba bol rozšírená v rokoch 1862 – 1865, keď vznikla veža. V interiéri sa nachádza oltárny obraz Ježiš v Getsemanskej záhrade od Ľudovíta Kubányiho. Fasády kostola sú hladké s oknami s polkruhovým záklenkom, veža je ukončená ihlancovou helmicou.

* Rímskokatolícky kostol Narodenia Panny Márie, jednoloďová barokovo-klasicistická stavba s pravouhlým ukončením presbytéria a predstavanou vežou, z druhej polovice 18. storočia. Kostol bol prestavaný v roku 1879. V interiéri sa zachoval barokový obraz Madony z prvej polovice 18. storočia, ostatné zariadenie pochádza z doby prestavby. Fasády kostola sú členené lizénovými rámami a oknami s polkruhovým záklenkom. Priečelie je lemované dvoma nikami. Veža je ukončená ihlancovou helmicou.

## Referencie

## Iné projekty

## Externé odkazy
* 
* Okres VK- história a pozoruhodnosti obce


Kategória:Obce okresu Veľký Krtíš
Dolné Strháre

**Dolné Strháre** sú obec na Slovensku v okrese Veľký Krtíš.

## Kultúra a zaujímavosti
### Pamiatky
* Evanjelický kostol, jednoloďová barokovo-klasicistická stavba s polygonálnym ukončením presbytéria, bez veže, z rokov 1754 – 1756. Kostol je súčasťou ohradeného areálu so samostatne stojacou zvonicou. Stavba bola obnovovaná v roku 1949. Interiér je plochostropý. Nachádza sa tu rokokový oltár z obdobia vzniku kostola, ide o stĺpovú architektúru dekorovanú rokajovými krídlami. Súčasťou zariadenia je aj kamenná krstiteľnica z roku 1761. Kazateľnica v štýle luiséz je z rovnakého obdobia. Fasády kostola sú členené oknami s polkruhovým záklenkom a maľovanými šambránami a nárožnou maľovanou rustikou. Do kostola sa vstupuje dvoma murovanými predsieňami, na západnej a severnej strane, na každej je sekundárne vročenie 1756. Zvonica má fasády lemované maľovanou rustikou a ukončená je barokovou helmicou.

Dolné Strháre - Evanjelický kostol a zvonica -4.jpg|Evanjelický kostol
Dolné Strháre - Evanjelický kostol a zvonica -1.jpg
Dolné Strháre - Evanjelický kostol a zvonica.jpg
Dolné Strháre - Evanjelický kostol a zvonica -2.jpg
Dolné Strháre - Evanjelický kostol -2.jpg|Detail vstupnej predsiene kostola


* Kaplnka sv. Anny, pôvodne zvonica z roku 1873, ktorá bola v roku 1938 rozšírená prístavbou lode. Kaplnka prešla rozsiahlou obnovou, predtým išlo prakticky o ruinu. Zvonica je ukončená ihlancovou helmicou.

Dolné Strháre - kaplnka sv. Anny -1.jpg
Dolné Strháre - kaplnka sv. Anny -3.jpg
Dolné Strháre - kaplnka sv. Anny -2.jpg
Dolné Strháre - kaplnka sv. Anny - 2021.jpg
Dolné Strháre - kaplnka sv. Anny -b.jpg|Kaplnka pred obnovou


## Osobnosti obce
### Rodáci
* Ľudovít Kubányi (* 1855 – † 1912), maliar, v obci stojí jeho rodný dom.

## Referencie

## Iné projekty

## Externé odkazy
* 


Kategória:Obce okresu Veľký Krtíš
Červeňany

**Červeňany** sú obec na Slovensku v okrese Veľký Krtíš.

## Polohopis
Obec leží pri potoku Tisovník, asi 30 km od Veľkého Krtíša, v severnej časti okresu.

## Dejiny
Najstaršia zmienka o obci Červeňany (pod názvom *Verus*) je z roku 1345. Ešte v polovici 20. storočia tu zhotovovali ľudový odev s bohatou ručnou výšivkou, spojovaním švíkov čipkami, voľnými ozdobnými švíkmi. 

## Kultúra a zaujímavosti
### Pamiatky
* Dedinská zvonica, ľudová stavba z obdobia okolo roku 1800. Zvon vo zvonici pochádza z bývalého evanjelického kostola v Turom Poli.

súbor:Červeňany - zvonica -2.jpg|Zvonica

 
* Na obecnom cintoríne sú ľudové kamenné tabuľové náhrobníky s reliéfnou polychrómovanou výzdobou z prelomu 19. a 20 storočia.

súbor:Cintorín v Červeňanoch - náhrobníky -1.jpg|Kamenné náhrobníky
súbor:Cintorín v Červeňanoch - náhrobník -1a.jpg|
súbor:Cintorín v Červeňanoch - náhrobník -3.jpg|
súbor:Cintorín v Červeňanoch - náhrobník -2.jpg|


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Veľký Krtíš
Chrťany

**Chrťany** sú obec na Slovensku v okrese Veľký Krtíš.

## Polohopis
Obec leží severovýchodne od Veľkého Krtíša. 

## Časti obce
* K obci patrí osada *Jazero*.

## Dejiny
Prvá písomná zmienka o obci (pod názvom *Harkyan*) je z roku 1227, bola však podstatne staršou služobníckou osadou. V minulosti sa tu dolovala železná ruda.  Obyvateľstvo sa zaoberalo poľnohospodárstvom as vinohradníctvom. V 20. storočí bola založená družstevná farma, zameraná na živočíšnu výrobu. Poľnohospodársky ráz obce sa ani neskôr nezmenil.

## Kultúra a zaujímavosti
### Pamiatky
* Evanjelická zvonica s modlitebňou, ľudová stavba na pôdoryse štvorca, pravdepodobne zo začiatku 20. storočia. Zvonica je členená kordónovou rímsou a ukončená ihlancovou helmicou. Z východnej strany k nej prilieha prízemný objekt modlitebne s fasádou s nárožným kvádrovaním a valbovou strechou.

Súbor:Chrťany - zvonica a modlitebňa -1.jpg|Evanjelická zvonica s modlitebňou
Súbor:Chrťany - zvonica -1.jpg
Súbor:Chrťany - zvonica -2.jpg
Súbor:Chrťany - zvonica a modlitebňa.jpg


## Referencie

 
## Iné projekty

## Externé odkazy
* 
* Najkrajší kraj– turistické atrakcie v obci


Kategória:Obce okresu Veľký Krtíš
Bušince

**Bušince** sú obec na Slovensku v okrese Veľký Krtíš.

## Polohopis
Sú umiestnené v prostredí povodí rieky Ipeľ vo vinohradníckej oblasti s hnedozemou. Obyvatelia sa zaoberajú poľnohospodárstvom. Jediným podnikom potravinárskeho priemyslu je podnik na výrobu cestovín.

## Kultúra a zaujímavosti
### Pamiatky
* Rímskokatolícky Kostol sv. Demetra martýra, jednoloďová baroková stavba so segmentovým ukončením presbytéria a mierne predstavanou vežou z roku 1789. Stojí na mieste staršej drevenej stavby zničenej požiarom. V interiér sa nachádza mobiliár z roku 1910. Hlavný oltár je tvorený nástennou iluzívnou architektúrou a obrazom sv. Demetra, pochádzajúcim z doby vzniku kostola. Fasády kostola sú členené združenými lizénami a oknami so záklenkom v tvare stlačeného oblúka so šambránami s klenákmi. Veža je členená kordónovou rímsou a pilastrami, ukončená barokovou helmicou s laternou. Pri kostole sa nachádza aj barokový objekt fary z roku 1795.

Bušince - Kostol svätého Demetria martýra (1).jpg|Kostol sv. Demetra mučeníka
Bušince - Kostol svätého Demetria martýra (2).jpg
Bušince - Kostol svätého Demetria martýra.jpg
Bussa templom 1.JPG


* Pomník obetiam druhej svetovej vojny, pieskovcová socha sovietskeho vojaka z roku 1957.

Bušince - pomník padlých v II. svetovej vojne (1).jpg|Pomník obetiam druhej svetovej vojny
Bušince - pomník padlých v II. svetovej vojne.jpg


### Turizmus
Napriek tomu, že obci nie je ešte úplne dobudovaná infraštruktúra, pre turistov je tu možnosť prechádzok v malebnej prírode, cykloturistika, zber húb či pobyt v blízkom termálnom kúpalisku.

### Národnostné združenia
* *Matica Slovenská*
* *Csemadok*

### Aktivity obce
Miestne orgány obce pravidelne v katastrálnom území obce pravidelne zabezpečujú aktivačné práce, čím napomáhajú zlepšiť situáciu dlhodobo nezamestnaných osôb a snažia sa nájsť zdroje a financie na rekonštrukciu vodovodu a výstavbu kanalizácie. Samozrejme sa snažia aj prilákať do oblasti v spolupráci s okolitými obcami domácich a tiež zahraničných investorov.

## Občianska vybavenosť
Obec má vlastné futbalové ihrisko, poštu, kultúrny dom s kinosálou, tiež deväťročnú základnú školu a niekoľko tried v vyučovacím jazykom maďarským, pretože v obci žije pomerne silná maďarská komunita. V obci sa nachádza aj dom smútku s cintorínom a pôsobia tu aj mimovládne organizácie ako Csemadok a Matica slovenská.

## Referencie

## Iné projekty

## Externé odkazy
* 
* Najkrajší kraj– turistické atrakcie v obci


Kategória:Obce okresu Veľký Krtíš
Jaklovce

**Jaklovce** (do roku 1927 , pôvodne , ) sú obec na Slovensku v okrese Gelnica.

## Dejiny
V roku 1282 dostal gelnický mešťan komes Jekul za verné služby kráľovi Ladislavovi IV. do dedičnej držby rozsiahly opustený les, nachádzajúci sa smerom na východ od Gelnice. O dva roky neskôr dostal Jekul od Ladislava IV. ďalšiu darovaciu listinu na les nachádzajúci sa pod Kojšovskou hoľou v okolí Kojšovského potoka. Tieto dva majetky tvorili jadro rodového majetku nového šľachtického rodu pánov z Jakloviec, ktorého zakladateľom bol komes Jekul, syn Mikuláša.

Centrom tejto domény sa stalo miesto na sútoku Hnilca a Kojšovského potoka, kde dal Jekul ešte v 13. storočí postaviť kostol a neskôr aj mlyn na rieke Hnilec. Prvá písomná zmienka o novej dedine je z roku 1292 pod názvom *villa sancti Anthony* (dedina sv. Antona), podľa patróna miestneho kostola. Pod menom *villa Jekul* (Jekulova dedina) sa prvýkrát spomína v roku 1344. Meno dediny sa neskôr ustálilo v podobe *villa Jekel* alebo * Jekelfalva*, prípadne miernych obmenách. Na rozsiahlej doméne pánov z Jakloviec vznikli v priebehu 14. storočia ďalšie dediny: Margecany, Veľký Folkmar, Kojšov a Žakarovce.

## Kultúra a zaujímavosti
### Pamiatky
* Rímskokatolícky kostol sv. Antona Pustovníka, jednoloďová gotická stavba s pravouhlym ukončením presbytéria a malou strešnou vežou z konca 13. storočia. Upravovaný bol v 15. storočí a v rokoch 1872, 1897 a 1912. Presbytérium je zaklenuté krížovou klenbou. Zariadenie kostola je novodobé, okrem gotickej sochy Madony. Organ od firmy Rieger z Krnova pochádza z roku 1900. Fasády kostola sú hladké, veža je ukončená ihlancovou helmicou. 

Súbor:Jaklovce, Kostol Sv. Antonia.jpg|Kostol sv. Antona Pustovníka
Súbor:Slovakia15Jaklovce5.JPG|Kostol sv. Antona Pustovníka
Súbor:Slovakia Jaklovce 4.JPG|Presbytérium kostola

* Kaštieľ, dvojpodlažná baroková stavba na nepravidelnom pôdoryse z polovice 18. storočia. V roku 1920 bol rozšírený v duchu romantizmu. Po druhej svetovej vojne tu sídlila škola, dnes je kaštieľ opustený a chátra. 

* Kaplnka sv. Jána Nepomuckého, baroková stavba na pôdoryse štvorca z roku 1772.

Súbor:Slovakia15Jaklovce3.JPG|Barokový kaštieľ
Súbor:Slovakia15Jaklovce1.JPG|Barokový kaštieľ
Súbor:Jaklovce 16Slovakia4.JPG|Kaplnka sv. Jána Nepomuckého


## Referencie

## Iné projekty

## Externé odkazy
* 


Kategória:Obce okresu Gelnica
Hrišovce

**Hrišovce** sú obec na Slovensku v okrese Gelnica.

## Dejiny
Chotár je z veľkej časti hornatý, v minulosti okrem roľníctva poskytoval jeho obyvateľom možnosť zamestnať sa v okolitých lesoch. V stredoveku tu boli aj menšie bane na ťažbu železnej a medenej rudy.

Prvá písomná správa o existencii Hrišoviec pod názvom „terra Janchonis“ (zem Janchona) sa nachádza v listine z 2. júla 1311. Neskôr sa uvádzala pod menami „Januk“ (1345), „Gyankfalua“ (1358), „Rysowecz“ (1460), „Rysocz“ (1598), „Hrischowcze“ (1773), „Gyónfalva“ (1902) a Hrišovce (od roku 1920).

Obec patrila rodu Žehrianských (Sigrayovcov) a bola súčasťou hradného panstva Richnava. Keď roku 1460 sa stali dedičnými županmi Spiša Zápoľskí, dostali do vlastníctva okrem hradného panstva Spiš aj Richnavu. Po nich v rokoch 15281636 boli majiteľmi Spišského a Richnavského panstva, teda aj Hrišoviec, Turzovci. Poslednými majiteľmi Hrišoviec od roku 1638 do zániku poddanstva v roku 1848 boli Čákiovci.

Roku 1598 tu stálo iba 12 domov. Roku 1789 v 30 domoch tu žilo 215 ľudí a v roku 1828 v 40 domoch 292 obyvateľov slovenskej národnosti. V súčasnosti tu žije 308 obyvateľov.

Obecná správa sa v obci vyvinula už počas stredoveku. V čele obce stál richtár s 1 prísažným. Obecné dokumenty spočiatku overovali iba „podpismi“ - tromi krížikmi – znakmi negramotnosti. Až v roku 1786 si dala obec vyhotoviť pečatidlo. Stred jeho poľa tvoria tri bralá nad pažiťou, pričom zo stredného najvyššieho vzlieta fénix s hlavou otočenou doľava. Vľavo je sprevádzaný šesťhrotou hviezdou. Vpravo z kruhopisu smerom k stredu pečate stojí sv. Michal archanjel ako ozbrojenec, v pravici drží váhy a v ľavici zdvihnutý meč. Kruhopis pečate obsahuje text: SIGIL(lum).POS(sessionis).HRISOC 1786.

Zaiste nie je náhoda, že sa pečať Hrišoviec podobá obecnej pečati susednej Richnavy, ktorá má vo svojom poli taktiež fénixa, ale je kvôli odlišnosti umiestnený nad trojvrším a sprevádza ho slnko. Obe obce spoločne totiž zdieľali historické osudy. Patrili k tomu istému panstvu a uctievali patróna sv. Michala archanjela. Tento svätec bol patrónom richnavského chrámu, ktorý využívali aj Hrišovčania, keďže nemali vlastný. Istý čas boli filiou Richnavy. Spájalo ich tiež baníctvo a hámorníctvo na richnavskom panstve, ktorým sa sčasti živili ich obyvatelia v minulosti.

## Kultúra a zaujímavosti
### Pamiatky
* Rímskokatolícky kostol Panny Márie Ružencovej, jednoduchá jednoloďová stavba so segmentovým ukončeným presbytériom a predstavanou vežou z 30. rokov 19. storočia. Nachádza sa tu eklektický oltár so sochou Madony s dieťaťom asi z konca 19. storočia. Kostol vznikol rozšírením kaplnky. Má hladké fasády, okná sú polkruhovo ukončené. Veža má ihlancovú helmicu.

Súbor:Hrisovce11Slovakia7.jpg|Kostol Ružencovej Panny Márie
Súbor:Hrisovce11Slovakia17.jpg


## Referencie

## Iné projekty

## Externé odkazy
* 


Kategória:Obce okresu Gelnica
Helcmanovce

**Helcmanovce** sú rusínska obec na Slovensku v okrese Gelnica.

## Polohopis
Helcmanovce ležia v údolí tvoreným Volovskými vrchmi. Obcou vedie od 26. júla 1936 železničná trať Červená Skala – Margecany.

## Kultúra a zaujímavosti
### Pamiatky
* Gréckokatolícky chrám sv. Michala archanjela, jednoduchá trojloďová stavba na pôdoryse gréckeho kríža s pravouhlým ukončením presbytéria a vežou tvoriacou súčasť jej hmoty, zo začiatku 16. storočia. Kostol bol upravovaný v duchu baroka v roku 1768. Vnútorné zariadenie je novodobé z roku 1911, výmaľba z tohto obdobia je dielom R. Orosza. Oltár je dielom rezbára J. Fuhrmanna z roku 1895. Počas socialistického režimu občania obce ostali verní východnému obradu a neprešli pod rímskokatolícky obrad. Mnoho obyvateľov obce je rusínskeho pôvodu a hrdo sa hlásia ku svojej gréckokatolíckej viere. V chráme sa stále slúžia slovenské i staroslovienské liturgie. Fasády chrámu sú členené pilastrami, hlavná fasáda je trojosová s párom bočných ník. Okná so segmentovým ukončením majú šambrány s klenákmi, veža je ukončená ihlancovou helmicou. 

Súbor:Helcmanovce11Slovakia19.jpg|Chrám sv. Michala archanjela 
Súbor:Helcmanovce11Slovakia21.jpg|Historické náhrobky a pamätná tabuľa na mor roku 1866 
Súbor:Helcmanovce11Slovakia22.jpg


## Referencie

## Iné projekty

## Externé odkazy
* 


Kategória:Obce okresu Gelnica
Mníšek nad Hnilcom

**Mníšek nad Hnilcom** (po nem. Einsiedel an der Göllnitz) je obec na Slovensku v okrese Gelnica. 

## Kultúra a zaujímavosti
### Pamiatky
* Rímskokatolícky kostol Povýšenia sv. Kríža, jednoloďová klasicistická stavba s polkruhovo ukončeným presbytériom a predstavanou vežou z roku 1820. Stojí na mieste staršej stavby zo 17. storočia, z ktorej sa zachovala veža. Interiér je zaklenutý pruskou klenbou. Výmaľba interiéru z obdobia vzniku kostola je dielom maliara Hüttnera. Oltár je tirolská eklektická práca z konca 19. storočia. Organ pochádza zo začiatku 19. storočia. Fasády kostola sú členené lizénovými rámami, veža s korunnou rímsou s terčíkom je ukončená zvonovitou helmicou. 

* Evanjelický kostol, jednoloďová klasicistická tolerančná stavba so segmentovým ukončením presbytéria a predstavanou vežou z roku 1787. V roku 1901 bol rozšírený o vežu. Nachádza sa tu klasicistický oltár s obrazom Kristus na Olivovej hore od I. Revesza z roku 1901 a kazateľnica z roku 1792. Organ je z roku 1912. Fasády kostola sú členené lizénovými rámami, priečelie je ukončené prelamovaným štítom. Veža má nárožnú rustiku, polkruhovo ukončené okná majú šambrány, veža je ukončená ihlancovou helmicou. 

MniseknadHnilcom12.jpg|Kostol Povýšenia sv. Kríža
MniseknadHnilcom11Slovakia10v.jpg|Evanjelický kostol


## Referencie

## Iné projekty

## Externé odkazy
* 
* Rožňava a okolie- turistické atrakcie v obci


Kategória:Obce okresu Gelnica
Kategória:Banské sídla na Slovensku